open-index/open-wikipedia-markdown huggingface dataset:
Altiplano

thumb|Mapa územia, ktoré zaberá náhorná plošina Altiplano.

**Altiplano** (šp. *vysočina, náhorná rovina*) je náhorná plošina, po Tibetskej plošine druhej najrozsiahlejšej na Zemi. Nachádza sa vo vnútrozemí Južnej Ameriky, prevažne na území Bolívie a Peru a čiastočne zasahuje do Čile a severu Argentíny. Priemerná nadmorská výška je . Západnú a východnú stranu ohraničuje horská reťaz Ánd (*Cordillero Occidental* a *Cordillero Central*) s početnými aktívnymi vulkánmi, severnú jazero Titicaca a na juhu sa nachádza jedno z najsuchších miest na zemi - púšť Atacama. Samotná oblasť Altiplana je riedko osídlená, hustejšie zaľudnené sú len územia v okolí jazera Titicaca a banské oblasti (nakoľko sa tu nachádzajú pomerne veľké ložiská striebra, medi, cínu a zinku). Altiplano je známe tiež najvyššie položenou železničnou traťou, spájajúcou mestá Cusco a La Paz.

thumb|left
## Podnebie
Životné podmienky Altiplana ovplyvňuje klíma - chladná a suchá. Príčina spočíva v clonení Ánd, ktoré zachytávajú zrážky prúdiace od Pacifiku. Priemerné ročné teploty sa pohybujú v intervale 3&nbsp;-&nbsp;12&nbsp;°C (maximá ~ 24&nbsp;°C, minimá ~ −20&nbsp;°C), ročný úhrn zrážok predstavuje 200 až /m2. Väčšinu roka prevláda v oblasti suché, studené, veterné, ale slnečné počasie.

## Vznik
Vznik Altiplana je datovaný na koniec druhohôr, keď vplyvom tektonických pohybov nastal v oblasti pokles a následná masívna sedimentácia. Neskôr, v miocéne sa začala vulkanická aktivita v Cordillero Occidental, ktorá prekryla vrstvu sedimentov lávovými prúdmi a inými sopečnými produktami. V období pleistocénu bola celá oblasť zaliata vodou - jazero Ballivián. Začiatkom holocénu jazero vysychá, jeho zvyšky predstavujú jazerá Titicaca a Poopó a oblasť dostáva dnešnú podobu.

## Iné projekty

Kategória:Geografia Bolívie
Kategória:Geografia Peru
Kategória:Geografia Čile
Kategória:Geografia Argentíny
Bologna University Observatory

**Bologna University Observatory** je observatórium v Loiane (+11°20,2'; +44°15,5'; 785 m), patriace univerzite v Bologni. Zaoberá sa spektroskopiou a fotometriou hviezd. 

## Vybavenie
* 152 cm Ritcheyho-Chrétienov reflektor, 
* 60 cm reflektor. 
* Rádiové žiarenie Galaxie na decimetrových vlnách sa skúma veľkým interferometrom *Croce del Nord* v tvare kríža s ramenami 560 m a 35 m, umiestneným pri obci Medicina.

Kategória:Astronomické observatóriá v Taliansku
Kategória:Stavby v Emilii-Romagni
Kategória:Bolonská univerzita
Kudafarí

**Kudafarí** () je jeden z obývaných ostrovov na atole Núnu na Maldivách. Počet obyvateľov je 680 (jún 2006), dĺžka ostrova 680 m, šírka 430 m. Vzdialenosť od hlavného mesta Male je 188,46 km.

## Externé odkazy
*Informácie ministerstva pre rozvoj o Kudafarí - anglicky

Kategória:Ostrovy atolu Núnu
San Pedro (sopka v Čile)

**San Pedro** je názov komplexu dvojice stratovulkánov (*San Pedro* - 6&nbsp;145&nbsp;m a *San Pablo* - 6&nbsp;092&nbsp;m), nachádzajúcich sa na okraji púšte Atacama v Čile. Je to jedna z najvyšších činných sopiek na Zemi. Komplex je tvorený prevažne andezitmi a dacitmi, San Pedro je mladší člen komplexu. Z 19. a 20. storoča je reportovaných viacero správ o aktivite komplexu.

## Externé odkazy
* www.volcano.si.edu  - stratovulkanický komplex San Pedro na Global Volcanism Program 

Kategória:Sopky Čile
Kategória:Stratovulkány
Sternwarte Bochum

thumb|200px|right|Sternwarte Bochum

**Sternwarte Bochum** je univerzitné observatórium v meste Bochum v Nemecku (+7°13,4'; +51°27,9'; 132 m). Zameriava sa na hviezdnu fotometriu a spektroskopiu a extraterestrický výskum.
## Vybavenie

* 62 cm reflektor, presunutý do Čile

Kategória:Astronomické observatóriá v Nemecku
Kategória:Bochum
Kategória:Stavby v Severnom Porýní-Vestfálsku
Magúdú

**Magúdú** () môže byť ostrov:
* na maldivskom atole Núnu, pozri Magúdú (Núnu)
* na maldivskom atole Fáfu, pozri Magúdú (Fáfu)
CS

**CS** alebo **cs** môže byť:
* medzinárodná poznávacia značka, pozri Česko-Slovensko
* kód ISO 3166-1 a internetová doména, pozri Srbsko a Čierna Hora
* kód ISO 639-1, pozri čeština
* kód FIPS 10-4 a zastaraný kód NATO, pozri Kostarika
* počítačová hra, pozri Counter-Strike
* festival, pozri Comics Salón
* dráždivá bojová látka, používaná na potláčanie nepokojov a na sebaobranu (tzv. „slzný plyn“), pozri 2-Chlórbenzylidénmalóndinitril

**Cs** môže byť:
* chemická značka, pozri Cézium
* písmeno v maďarskej abecede, pozri Cs (digraf)
Otec (rozlišovacia stránka)

**Otec** môže byť
* samčí rodič, pozri otec
* tvorca umeleckého diela či myšlienky alebo človek, ktorý má k niečomu vzťah ako otec
* predok
* tesť alebo svokor
* ako oslovenie:
** starší muž
** manžel
** titul duchovnej osoby, pozri otec (oslovenie duchovného)
*Boh Otec (kresťanský)
* slovenský film z roku 1981, pozri Otec (film)

## Pozri aj
* adoptívny otec
* biologický otec
* birmovný otec
* cirkevný otec 
* duchovný otec
* krstný otec
* nebeský Otec
* otec národa
* starý otec
* svadobný otec
* Svätý otec
Mary D. Salterová Ainsworthová

**Mary D. Salterová Ainsworthová** (* 1. december 1913, Glendale, Ohio, USA – † 21. marec  1999, Charlottesville, Virgínia) bola americká psychologička.

Študovala na Univerzite v Toronte, kde v roku 1939 získala titul PhD. v odbore vývinovej psychológie. Zaoberala sa účinkom separácie od matky na osobnostný vývoj dieťaťa a interakciou medzi matkou a dieťaťom. Vyvinula metódu "Zvláštnej situácie" (strange situation), ktorá slúžila na hodnotenie rozdielov medzi reakciami detí na separáciu a opätovné stretnutie s matkou. Spolu s J. Bowblym pracovala na teórii pripútania (attachment theory).

## Dielo
* Child Care and the Growth of Love (1965), Infancy in Uganda (1967), Patterns of Attachment .

## Externé odkazy
* Mary D. Salterová Ainsworthová 

Kategória:Psychológovia USA
Kategória:Osobnosti z Ohia
Carolyn Woodová Sherifová

**Carolyn Woodová Sherifová** (* 26. jún 1922 – † 1982) bola americká psychologička.

Zaoberala sa problematikou sociálnej psychológie, podieľala sa na výskume, ktorý zahŕňal experimenty v oblasti konfliktov v rámci skupiny a riešenie konfliktov. Zaoberala sa úlohou genderu v súvislosti so sebadôverou, skupinovým správaním, statusom a rolou v spoločnosti. Spolu s manželom Muzarom Sherifom vytvorila „social judgment-involvement theory“.

* Intergroup Conflict and Cooperation: The Robbers Cave Experiment (1961); Attitude And Attitude Change: The Social Judgment-Involvement Approach.

Kategória:Psychológovia USA
Kategória:Narodenia v 1922
Kategória:Úmrtia v 1982
Rosabeth Mossová Kanterová

**Rosabeth Mossová Kanterová** (* 15. marec 1943, Cleveland, Ohio, USA) je americká sociologička, ekonómka a profesorka.

Zaoberá sa oblasťou obchodných stratégií a vzdelávania. Venuje sa manažmentu, organizačnej zmene a inovácii. Patrí medzi 50 najvplyvnejších žien sveta  a 50 najvplyvnejších mysliteľov v oblasti obchodu. Je autorkou alebo spoluautorkou 16 publikácií. 

## Vybrané publikácie
**Commitment and Community*. Communes and Utopias in sociological perspective. Harvard University Press, Cambridge Mass. 1972.
**Men and Women of the Corporation*. Basic books, New York 1977.
**The Change Masters*. Corporate Entrepreneurs at Work. Allen & Unwin, London 1983.
**When giants learn to dance*. Mastering the Challenges of Strategy, Management, and Careers in the 1990s. Simon and Schuster, New York 1989.
**The Challenge of Organizational Change*. How Companies experience it and Leaders guide it. Free Press, New York 1992.
* Confidence: How Winning and Losing Streaks Begin and End. New York: Crown; London: Random House, 2004. Kanter, R. M. Men and Women of the Corporation.N.Y.: Basic Books, 1993.

## Referencie


## Externé odkazy
*Biographie der Harvard Business School 
*Blog von Rosabeth Moss Kanter

Kategória:Sociológovia USA
Kategória:Ekonómovia USA
Kategória:Osobnosti z Clevelandu (Ohio)
Bob Corker

**Robert Phillips "Bob" Corker, Jr.** (* 24. august 1952, Orangeburg, Južná Karolína, USA) je americký politik, člen republikánske strany. Vo voľbách v roku 2006 bol zvolený do senátu USA za štát Tennessee.

## Iné projekty

## Externé odkazy
* Bob Corker na oficiálnej stránke Senátu USA 

Kategória:Členovia Republikánskej strany (USA)
Kategória:Senátori USA
Kategória:Osobnosti z Južnej Karolíny
Brownov pohyb (rozlišovacia stránka)

**Brownov pohyb** môže byť:

*vo fyzike: neustály neusporiadaný kmitavý pohyb tuhého telesa v tekutine spôsobený nárazmi molekúl tejto tekutiny Brownov pohyb
*v matematike: nepresne proces Brownovho pohybu (= Wienerov proces; stochastický proces špeciálnych vlastností)
Velidú

**Velidú** () je jeden z obývaných ostrovov na atole Núnu na Maldivách. Počet obyvateľov je 2 160 (jún 2006), dĺžka ostrova 1 130 m, šírka 650 m. Vzdialenosť od hlavného mesta Male je 166,52 km.

Okolo 5. storočia pred Kr. začali Velidú osídľovať prví obyvatelia - Árijci, prichádzajúci z neďalekej Indie a Cejlónu. Neskôr došlo k zmiešavaniu obyvateľov s okolitými ostrovmi (Magúdú a Tuládú). Na týchto troch ostrovoch (Magúdú, Tuládú a Velidú) je v súčasnosti najvyššie zaľudnenie.

Na ostrove sa nachádza veľa historických monumentov, jedným z nich je aj strom (Velidhu bodu nikagas), strom starý viac ako 5 storočí. Ostrov je povestný ako jeden z najrybnatejších regiónov na Maldivách, a špeciálne na atole Núnu.

## Externé odkazy
*Informácie ministerstva pre rozvoj o Velidú - anglicky

Kategória:Ostrovy atolu Núnu
Duchovný otec

**Duchovný otec** môže byť:
* cirkevný otec, cirkvou uznaný, úradne stanovený činiteľ (kňaz, arcibiskup, pápež)
* človek, ktorý je zakladateľom alebo hlavným predstaviteľom určitého smeru, školy, učenia a pod.
Anne Roeová

**Anne Roeová** (* 1904, Denver, Colorado, USA – † 29. máj 1991, Tucson, Arizona) bola americká psychologička.

## Živvotopis
Ako deviata žena získala v roku 1963 na Harvard University titul profesorky. Zaoberala sa fungovaním intelektu, dospelými s mentálnou poruchou, správaním novorodencov, postavením opustených detí rozličného pôvodu, účinkami konzumácie alkoholu, psychológiou tvorivosti, vzťahom medzi správaním a vývojom rovnako ako medzi ranou skúsenosťou a kariérnym správaním. 

## Publikácie (výber)
* *Perspectives on vocational development.* Washington, D.C.: American Personnel and Guidance, Association, 1972
* *The psychology of occupations.* New York: John Wiley. 1956

## Referencie

## Zdroj
* Women's Intellectual Contributions to the Study of Mind and Society 

Kategória:Úmrtia v 1991
Kategória:Osobnosti z Denveru
Kategória:Psychológovia USA
Cirkevný otec

**Cirkevný otec** môže byť:
* v širšom zmysle: duchovný otec, cirkvou uznaný, úradne stanovený činiteľ (kňaz, biskup, arcibiskup, pápež)
* v užšom zmysle (od konca 4. storočia): jeden z významných stredovekých autorov teologických kresťanských spisov, pozri cirkevný otec (stredovek)

## Referencie
Nancy Bayleyová

**Nancy Bayleyová** (* 28. september 1899, The Dalles, Oregon, USA – † 1994, Carmel, Kalifornia, USA) bola americká psychologička.

Zaoberala sa mentálnym a psychickým rastom, psychomotorickým rozvojom, ranými mentálnymi funkciami, ktoré určujú neskoršiu inteligenciu a vzťahom medzi prostredím a inteligenciou. Je autorkou štúdie vývoja detí, ktorá zahŕňala hodnotenie správania v detstve, známu ako Bayleyovej škála mentálneho a motorického vývoja.

Získala niekoľko ocenení a bola prezidentkou viacerých psychologických spoločností.

## Externé odkazy
* Biografia Nancy Bayleyovej 

Kategória:Narodenia v 1899
Kategória:Úmrtia v 1994
Kategória:Psychológovia USA
Jarmila Wolfeová

**Jarmila Wolfeová** rodená **Jarmila Gajdošová**, v rokoch 20092011 **Jarmila Grothová** (* 26. apríl 1987, Bratislava) je slovenská profesionálna tenistka. Počas svojej kariéry vyhrala 1 turnaj WTA vo štvorhre. Od 15. decembra 2007 reprezentuje Austráliu. V roku 2009 sa vydala za austrálskeho tenistu Samuela Grotha, o dva roky sa rozišli.

## Finálové účasti na turnajoch WTA (2)

### Štvorhra – výhry (1)

### Štvorhra – prehry (1)

## Iné projekty

## Externé odkazy

Kategória:Slovenskí tenisti
Kategória:Austrálski tenisti
Kategória:Austrálske osobnosti slovenského pôvodu
Kategória:Osobnosti z Bratislavy
Kategória:Slovenskí emigranti a exulanti
Virginia Satirová

**Virginia Satirová**, rodená Virginia Pagenkopf,  (* 26. jún 1916, Neilsville, Wisonsin, USA† 10. september 1988, Kalifornia) bola americká psychoterapeutka, zakladateľka rodinnej terapie. Je označovaná za matku rodinnej terapie.

Ľudia by sa podľa nej mali usilovať o svoje sny bez ohľadu na to či sú uskutočniteľné, alebo nie. Pri svojej práci používala aj meditácie a pomáhala ľudom pri zmene ich života prostredníctvom techník ako hlboké dýchanie, alebo vizualizácia. Poukázala na to, ako pocity nízkeho sebahodnotenia súvisia s rôznymi spôsobmi komunikácie ako napr. obviňovanie, alebo intelektualizácia. 

## Dielo
**Self Esteem*, 1975, ISBN 1-58761-094-9
**Making Contact*, 1976,  ISBN 0-89087-119-1
**Changing with Families: a book about further education for being human*, 1976, ISBN 0-8314-0051-X  (s Richardom Bandlerom a Johnom Grinderom) 
**Your Many Faces*, 1978, ISBN 0-89087-120-5
**Helping Families Change*, 1982, ISBN 1-56821-227-5 (s Jamesom Stachowiakom a Harvey A. Taschmanom)
**Conjoint Family Therapy*, 1983, ISBN 0-8314-0063-3
**Satir Step By Step: A Guide to Creating Change in Families*, 1984, ISBN 0-8314-0068-4 (s Michele Baldwin)
**New Peoplemaking*, 1988, ISBN 0-8314-0070-6
**Peoplemaking*, 1990, ISBN 0-89087-119-1
**Satir Model: Family Therapy and Beyond*, 1991, ISBN 0-8314-0078-1 (s Johnom Banmenom, Jane Gerber a Mariou Gomori)

## Referencie


## Iné projekty

## Externé odkazy
*Inštitút Virginie Satirovej v SR 

Kategória:Psychoterapeuti
Kategória:Sociálni pracovníci USA
Kategória:Úmrtia na rakovinu pankreasu
Carol Gilliganová

**Carol Gilliganová** (* 28. november 1936, , New York, New York, USA) je americká sociologička a psychologička.

V roku 1964 získala doktorát zo sociálnej psychológie. Zaoberala sa morálnym vývojom dievčat a kritizovala Kohlbergovu teóriu morálneho vývinu. V roku 1986 získala titul profesorky. Je považovaná za priekopníčku v oblasti rodových štúdií a hlavne v oblasti psychologického a morálneho vývinu dievčat. Získala viacero ocenení a je autorkou a spoluautorkou početných publikácií. 

## Vybrané publikácie
* Gilligan C. Jiným hlasem, 2001. Praha: Portál.

## Referencie


Kategória:Psychológovia USA
Kategória:Sociológovia USA
Kategória:Feministky USA
Kategória:Osobnosti z New Yorku
Rá (atol)

right|400px

**Rá** (angl. Raa) je administratívny atol na Maldivách. Hlavné mesto atolu je Ungúfáru. Skladá sa z 88 ostrovov, z toho 15 je obývaných. Počet obyvateľov je 15 483. Atol riadi Saud Abdulla.  Nachádza sa na prírodnom atole Severný Málosmadulu a malého atolu na severe Severného Málosmadulu s dvoma ostrovmi.

V poslednom čase boli ostrovy upravené čo najviac k okrajom, zs cieľom obstarať zem pre sociálne, ekonomické, hospodárske a zárobkové činnosti kvôli rastúcej populácii.

Hlavnou činnosťou v regióne je turistický ruch, hlavne ostrov Mídupparu.

Obývané ostrovy:
*Alifusi
*Angolitímu
*Fainu
*Huluduffáru
*Inguraidú
*Innamádú
*Kandoludú
*Kinolas
*Mákuratu
*Maduvvarí
*Mídú
*Rasgetímu
*Rasmádú
***[[Ungúfáru]]**
*Vádú

Za neobývané ostrovy sú považované aj tie, kde sú len letiská, a priemysel (závody).

## Referencie

## Externé odkazy

* Informácie ministerstva pre rozvoj o atole Rá- anglicky

Kategória:Atoly Maldív
Ibrahim Ferrer

**Ibrahim Ferrer**, (* 20. február 1927, San Luís pri Santiago de Cuba – † 6. august 2005, Havana) bol kubánsky sólový spevák, člen legendárneho kubánskeho hudobného zoskupenia Buena Vista Social Club. Preslávil sa však aj samostatnou tvorbou. 

Jeho hudobná kariéra začala už v roku 1953, kedy začal Ferrer účinkovať so skupinou Pacha Alonsa v Santiagu (v roku 1959 sa skupina presunula do Havany a premenovala sa na Los Bucocos). Odvtedy jeho hudobná hviezda stúpala, avšak najviac sa preslávil až účinkovaním v hudobnom projekte Buena Vista Social Club, v roku 1999. Svoje posledné dielo Rhythms Del Mundo: Cuba nahral v roku 2005.

Zomrel ako 78-ročný v nemocnici v Havane, po návrate z koncertného turné v Európe.

## Linky

*Ibrahim Ferrer Biography 

Kategória:Narodenia v 1927
Kategória:Úmrtia v 2005
Kategória:Kubánski speváci
Santiago

**Santiago** môže byť:

* španielske a portugalské meno svätého Jakuba staršieho
* španielska obdoba mena Jakub
* hlavné mesto Čile, pozri Santiago (Čile)
* mesto v americkom štáte Iowa, pozri Santiago (Iowa)
* mesto na Filipínach (provincia Isabela), pozri Santiago (Isabela)
* mesto na Filipínach (provincia Agusan del Norte), pozri Santiago (Agusan del Norte)
* mesto v Paraguaji, pozri Santiago (Paraguaj)
* mesto v Brazílii, pozri Santiago (Brazília)
* provincia v Dominikánskej republike, pozri Santiago (provincia v Dominikánskej republike)
* ostrov Galapág, pozri Santiago (ostrov)
* hlavný ostrov Kapverd, pozri Santiago (Kapverdy)
* prítok Amazonu, pozri Santiago (rieka)

## Pozri aj
* Santiago de Cuba – mesto na Kube
* Santiago de Compostela – hlavné mesto Galície
* Santiago de los Caballeros – mesto v Dominikánskej republike
* Santiago de Cali – mesto v Kolumbii
* Santiago del Estero (mesto) – mesto v Argentíne
* Santiago del Estero (provincia) – provincia v Argentíne
* Santiago de Veraguas – mesto v Paname
* Santiago del Teide – obec na ostrove Tenerife (Kanárske ostrovy)
Angela Merici

Svätá **Angela Merici** (* 21. marec 1474 (podľa iných údajov 1. marec), Desenzano del Garda, Taliansko – † 27. január 1540, Brescia) bola zakladateľka rehole uršulínok.

## Život
Sv. Angela Merici sa narodila v talianskom mestečku Desenzano del Garda pri Lago di Garda do zbožnej rodiny Giovanniho Mericiho. Už v detstve však prišla o rodičov aj sestru, a preto sa o ňu staral jej dobre situovaný strýko. Vďaka nemu mala príležitosť na samoštúdium. Doba, v ktorej Angela žila, bola postihnutá neustálymi vojnovými konfliktmi a úpadkom morálky ľudí i Cirkvi, mnoho ľudí žilo v biede. Vplyvom tejto situácie a pevnej viery sa Angela rozhodla, že zasvätí svoj život dobročinným a charitatívnym aktivitám a pomoci tým, ktorí to potrebujú. V roku 1516 prichádza do mesta Brescia, kde po čase získala povesť múdrej a obetavej ženy a po radu a pomoc si k nej chodili mnohí – bohatí aj chudobní, ženy i muži... Angela absolvovala viaceré púte na posvätné miesta, okrem iného do Svätej zeme ( kde údajne prišla o zrak) a do Ríma, kde ju prijal pápež. 

V Brescii sa okolo Angely postupne vytvorilo spoločenstvo žien, ktoré boli jej nasledovníčky vo filozofii nepoškvrneného života, oddanej pomoci chudobným. V roku 1535 bola formálne založená Spoločnosť Sv. Uršule, ktorej predstavenou sa stala Angela. Ich prvotným záujmom bola pomoc sociálne odkázaným, napr. sirotám a chudobným rodinám, a služba Bohu. Spoločnosť zakladala sirotince a školy. Ženy, ktoré doň vstúpili, mali vzácnu príležitosť sa vzdelávať. Činnosťou Angely Merici a uršulínok sa nechali inšpirovať viacerí jej súčasníci a charitatívnu prácu rozvíjali v mnohých častiach dnešného Talianska. 

Angela zomrela 27. januára 1540. Za svätú bola vyhlásená v roku 1807. 

Prvé uršulínky na územie dnešného Slovenska prišli v roku 1676, keď svoj prvý kláštor založili v Bratislave. Postupne otvorili ďalšie domy v Košiciach (1687) a v Trnave (1724). Popri kláštoroch spravovali aj dievčenské školy.

## Referencie
Ursuline Sisters of Cleveland: St. Angela Merici, foundress of Ursuline Sisters  

## Iné projekty

## Externé odkazy
* Životopis - www.katolik.wz.sk 
* Sv. Angela Merici -  www.zasvatenyzivot.info 
* Sv. Anděla Mericiová - sancti.catholica.cz  
* Saint Angela Merici - saints.sqpn.com  anglicky

Kategória:Narodenia v 1474
Kategória:Úmrtia 27. januára
Kategória:Úmrtia v 1540
Kategória:Talianski katolícki svätci
Kategória:Mníšky
Kategória:Kanonizovaní Piom VII.
Kategória:Blahorečení Klementom XIII.
Slovenský zväz ľadového hokeja

náhľad|Sídlo na Junáckej 6 v Bratislave

**Slovenský zväz ľadového hokeja** (**SZĽH**) je riadiacim orgánom ľadového hokeja na Slovensku. Riadi viacero hokejových súťaží, konkrétne:
* Tipsport liga: 12 družstiev
* TIPOS Slovenská hokejová liga: 12 družstiev + JOJ Šport SR 18  
* JOJ Šport Slovenský pohár: 18 tímov + predkolo a 3 skupiny po 4 mužstvá  
* 2. liga: 14 družstiev v 2 regionálnych skupinách (7 v skup. A a 7 v skup. B) 
* Extraliga žien: 8 družstiev
* Extraliga juniori: 12 tímov + JOJ Šport SR 18 
* 1. liga juniorov: 18 tímov v 3 regionálnych skupinách (6 v skup. západ 1LJ, 6 v skup. stred 1LJ, 6 v skup. východ 1LJ)
* Kaufland Extraliga dorastu: 16 tímov
* K-Classic 1. liga dorastu: 17 tímov v 3 regionálnych skupinách (5 v skup. západ 1LD, 6 v skup. stred 1LD, 6 v skup. východ 1LD)
* Žiacke ligy: 161 tímov v regiónoch (BA, Ssl., Vsl., Zsl.) 
* st. žiaci AA: po 27 v skup. západ a stred a východ 
* st. žiaci A: po 43 v skup. západ, stred a východ
* ml. žiaci AA: po 28 v skup. západ, stred a východ
* ml. žiaci A: po 63 v skup. západ, stred a východ
* turnajové prípravky: 10 súťaži 

V súčasnosti je členom SZĽH:
* 121 klubov
* 11596 hokejistov (z toho 836 hokejistiek)
* 353 rozhodcov
* 11 rozhodkýň

Oficiálna stránka: https://www.hockeyslovakia.sk/sk/

## Prezidenti SHZ v rokoch 19291992

## Prezidenti SZĽH od roku 1992

## Generálni sekretári SZĽH

## Ocenenia
### Najlepší hokejista sezóny

Víťazi v ankete Zlatý puk (do roku 1997 sa vyhlasoval Najlepší hokejista sezóny)

## Referencie

## Externé odkazy
* Oficiálna stránka SZĽH

Ľadový hokej
Kategória:Hokejové organizácie
Kategória:Ľadový hokej na Slovensku

Kategória:Organizácie založené v 1929
Chotárny potok

**Chotárny potok** môže byť:

*v povodí Bodvy
**Chotárny potok (prítok Turne, Hrušov)
**Chotárny potok (prítok Turne, Zádiel) (alternatívny názov Blatný potok)

*v povodí Hrona
**Chotárny potok (prítok Hrona)

*v povodí Kysuce
**Chotárny potok (prítok Olešnianky)

*v povodí Laborca
**Chotárny potok (prítok Čečehovského kanála)

*v povodí Moravy
**Chotárny potok (prítok Mláky)

*v povodí Ondavy a Tople
**Chotárny potok (prítok Oľky)
**Chotárny potok (prítok Šibskej vody)
**Chotárny potok (prítok Tople, Bardejov)
**Chotárny potok (prítok Tople, Lukov)
**Chotárny potok (prítok Tople, Mokroluh)

*v povodí Oravy
**Chotárny potok (prítok Bielej Oravy)
**Chotárny potok (prítok Klenskovského potoka)

*v povodí Popradu
**Chotárny potok (prítok Kamienky)
**Chotárny potok (prítok Skalnatého potoka)
**Chotárny potok (prítok Smrečného potoka)
**Chotárny potok (prítok Vesného)

*v povodí Váhu
**Chotárny potok (prítok Piešťa)
**Chotárny potok (prítok Trnovky)
Janický potok

**Janický potok** je vodný tok v južnom Gemeri, v juhovýchodnej časti okresu Rimavská Sobota. Je to ľavostranný prítok Pohanského potoka, má dĺžku 3,8 km a je tokom VII. rádu.

Pramení v Cerovej vrchovine, v podcelku Petrovská vrchovina, na severozápadnom svahu Pohanského hradu (389,2 m n. m.) v nadmorskej výške približne 230 m n. m., v blízkosti štátnej hranice s Maďarskom. Tečie severovýchodným smerom cez Cechmajstrovu dolinu, kde sprava priberá krátky prítok (193,1 m n. m.) z osady Močidlá a následne preteká močaristým územím. Potom sa stáča, pokračuje na krátkom úseku východným smerom, oblúkom sa stáča k juhovýchodu a v nadmorskej výške cca 176 m n. m. ústi do vodnej nádrže Janice.

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Harriet Taylorová Millová

**Harriet Taylorová Millová** rod. **Harriet Hardyová** (* 8. október 1807, Londýn, Spojené kráľovstvo – † 3. november 1858, Avignon, Francúzsko) bola britská filozofka. 

Jej druhým manželom bol John Stuart Mill. Spájal ich záujem o filozofiu a umenie. Určiť skutočný rozsah diela Harriet Taylor Mill a pokúsiť sa o jeho hodnotenie je vo veľkej miere sťažené aj z toho dôvodu, že jej vzťah s J. S. Millom bol veľmi blízky a dvojica trávila nesmierne veľa času pri spoločných diskusiách. Sám Mill vo svojej autobiografii pripisuje mnohé z myšlienok, ktoré uverejňoval vo svojich dielach práve svojej manželke Harriet, no napriek týmto odkazom je problematika pôvodu myšlienok, ktoré boli uverejnené pod menom J. S. Milla v súčasnosti veľmi aktuálnou témou rôznych polemík.

Okrem iného, napísala  H. T. Millová prácu *Oslobodenie žien*, v ktorej vysvetľuje dôležitosť účasti žien na verejnom politickom živote.

## Iné projekty

## Externé odkazy
* Oficiálna stránka
* Stanford Encyclopedia of Philosophy entry
* Catalogue of Harriet Taylor Mill's correspondence and other papers 

Kategória:Britské feministky
Kategória:Anglickí filozofi
Kategória:Utilitariáni
Kategória:Osobnosti z Londýna
Janícky potok

**Janícky potok** je krátky vodný tok v regióne Turňa, v juhozápadnej časti okresu Košice-okolie. Je to ľavostranný prítok Konotopy, meria 3,8 km a je tokom VII. rádu. Niekedy sa nesprávne označuje ako *Janický potok*.

Potok pramení v Bodvianskej pahorkatine, v podcelku Abovská pahorkatina, na severnom svahu vrchu Seksia () v nadmorskej výške cca , neďaleko štátnej hranice s Maďarskom. Od prameňa tečie na sever, sprava priberá krátky prítok z oblasti Kanovského a zľava prítok od osady Paľová. Potom napája vodnú nádrž Janík a následne pokračuje severozápadným smerom. Vzápätí vstupuje do Košickej kotliny, do podcelku Košická rovina, kde preteká okrajom obce Janík, kde sa stáča na sever, zľava ešte priberá krátky prítok zo západného svahu Černičného () a v blízkosti obce ústi v nadmorskej výške približne  do Konotopy.

## Referencie

Kategória:Potoky na Slovensku
Kategória:Povodie Bodvy
Kategória:Vodné toky v okrese Košice-okolie
Judith Butler

**Judith Butler**, pred tranzíciou **Judith Butlerová**, celým menom **Judith Pamela Butlerová** (* 24. február 1956, Cleveland, Ohio, USA) je americká osoba s nebinárnou rodovou identitou, post-štrukturalistická filozofka, ktorá pracuje v oblasti feministickej filozofie, queer teórie a politickej filozofie.

V slovenčine vyšla jej práca *Trampoty s rodom*, v ktorej predkladá svoju radikálnu a pre niekoho provokatívnu tézu o konštrukcii pohlavia.

Judith Butler je nebinárneho rodu, v angličtine používa zámená „they/them“.

## Referencie

## Iné projekty

## Zdroj
* Judith Butler @ European Graduate School

Kategória:Filozofi USA
Kategória:Absolventi Yale University
Kategória:Členovia American Philosophical Society
Kategória:LGBT osobnosti USA
Kategória:Nebinárne osobnosti
Kategória:Osobnosti z Clevelandu (Ohio)
Laurie Andersonová

**Laurie Andersonová**, narodená jako **Laura Phillips Anderson**, (* 5. jún 1947, Glen Ellyn, Illinois, USA) je americká alternatívna performerka, speváčka, huslistka a skladateľka, ktorá pracuje s novými elektronickými technológiami. Vo svojej tvorbe reflektuje filozofické, sociálne a politické témy.

Do širšieho povedomia sa zapísala singlom „O Superman“, ktorý viedol k podpisu zmluvy s Warner Bros. a vydaniu debutového alba *You're the Guy I Want To Share My Money With*.

Niekoľko rokov žila a spolupracovala s Lou Reedom. V roku 2008 sa vzali. Už skôr hrala na Reedových albumoch *Set the Twilight Reeling* (1996), *Ecstasy* (2000) a *The Raven* (2003). Reed potom hral na jej albumoch *Bright Red* (1994), *Life on a String* (2001) a *Homeland* (2010). Obaja sa spolu podieľali na albume Johna Zorna *The Stone: Issue Three* (2008).

Žije a pracuje v New Yorku.

## Referencie

## Iné projekty

## Externé odkazy
* Oficiálna stránka
* 
*  

## Zdroj

Kategória:Hudobníci USA
Kategória:Nositelia Wolfovej ceny za umenie
Kategória:Osobnosti z Illinoisu
Vitamín E

**Vitamín E** alebo **tokoferol** je jeden z vitamínov rozpustných v tukoch.  

Vitamín E sa považuje za účinný antioxidant. Ovplyvňuje tvorbu červených krviniek, zúčastňuje sa obnovy a rastu svalovej hmoty a ďalších tkanív. Je dôležitý pre prevenciu samovoľných potratov, má účinok na potenciu. Podporuje činnosť pohlavných žliaz. Spomaľuje proces starnutia buniek a tkanív, preto sa pridáva do kozmetických prípravkov.
## Zdroj vitamínu
* obilné klíčky
* rastlinné oleje
* orechy
* sójové bôby
* zelená listová zelenina
* celozrnná múka
* vajíčka
* obilniny
* ryby

## Hypovitaminóza
* poruchy v tvorbe gestagénov, zvýšený rozpad červených krviniek, sterilita, degenerácia pohlavných žliaz, zápaly obličiek, spomalené hojenie rán

## Odporúčaná denná dávka
* 5-30 mg/deň

Kategória:Vitamíny
Kategória:ATC A11HA – Iné vitamínové prípravky, samotné
Colmar

**Colmar** je mesto v departemente Haut-Rhin v regióne Grand Est na východe Francúzska.

## Demografia
* Rozloha: 
* Obyvatelia: 65,136
* Región: Grand Est
* Departement: Haut-Rhin

## Geografia
Colmar sa nachádza  južne-juhovýchodne od Štrasburgu, mestom preteká rieka Lauch, ktorá je prepojená s riekou Rýn. Neďaleko sa nachádza pohorie Vogézy. Na juh od mesta sa nachádza mesto Mulhouse, na východ nemecká hranica a mesto Freiburg im Breisgau.

## Dejiny
left|thumb|Centrum mesta
Colmar (po latinsky *Columbarium*) bol založený v 9. storočí. V roku 1226 dostal postavenie slobodného mesta v rímskonemeckej ríši. Počas tridsaťročnej vojny mesto ovládali dva roky švédske vojská. V roku 1697 ho dobyl francúzsky kráľ Ľudovít XIV.

## Kultúra
V centre mesta sa nachádzajú staršie budovy, väčšie množstvo stavieb v nemeckom gotickom štýle a v ranom renesančnom štýle. Nachádza sa tu množstvo starých kostolov, medzi ne patrí *Kostol Saint-Martin* 
(13. storočie), jeden z najväčších a najzaujímavejších. Miestny umelec a jeden z najdôležitejších nemeckých maliarov obdobia neskorej gotiky Martin Schongauer tu namaľoval v 15. storočí dielo  *Madonna ruží* v kostole rádu dominikánov.

V múzeu *Unterlinden* sa nachádza dielo renesančného maliara Matthiasa Grünewalda *[[Isenheimský oltár]]*.

Ďalšie kultúrne miesta sú *Bartholdi múzeum*, kde sú vystavené diela slávneho umelca a sochára Frederica Bartholdiho. V meste sa nachádza múzeum hračiek a prírodovedné múzeum.

V meste sa každý júl koná medzinárodný hudobný festival.

## Ekonomika
* elektromechanický priemysel
* výroba elektronických súčiastok
* farmaceutický priemysel

## Osobnosti mesta
* Martin Schongauer (* 1450 – † 1491), nemecký medirytec a maliar
* Jean Rapp (* 1771  – † 1821), francúzsky napoleonský generál
* Frédéric Auguste Bartholdi (* 1834 – † 1904), francúzsky sochár a architekt, autor Sochy Slobody
* Pierre Moerlen (* 1952 – † 2005), francúzsky bubeník a perkusionista, člen skupiny Gong

## Partnerské mestá
*  Abingdon, Spojené kráľovstvo, 1978
*  Eisenstadt, Rakúsko, 1984
*  Győr, Maďarsko, 1993
*  Lucca, Taliansko, 1962
*  Princeton, USA, 1987
*  Schongau, Bavorsko, Nemecko, 1962
*  Sint-Niklaas, Belgicko, 1962

## Iné projekty

## Externé odkazy
* Oficiálna stránka
* Colmar pre návštevníkov

Kategória:Mestá v regióne Grand Est
Kategória:Obce v departemente Haut-Rhin
Ulica Karola Adlera (Bratislava)

**Ulica Karola Adlera** je ulica v Bratislave, v mestskej časti Dúbravka. Nachádza sa v miestnej časti Podvornice. Je pomenovaná podľa Karola Adlera (19101944), účastníka SNP, popraveného nacistami. 

Ulica vznikla v 70. rokoch 20. storočia pri výstavbe panelákového sídliska. Na Karola Adlera 5 sa nachádza Stredná priemyselná škola elektrotechnická.

## Blízke ulice
* Repašského ulica 
* Fedákova ulica 
* Gallayova ulica

## Dopravné spojenie

## Referencie

## Externé odkazy
* Ulica Karola Adlera na mape Bratislavy

## Iné projekty

Kategória:Ulice v Dúbravke (Bratislava)
Mileva Marićová

**Mileva Marićová** (* 19. december 1875, Titel, Srbsko – † 4. august 1948, Zürich, Švajčiarsko) bola srbská matematička, fyzička a manželka Alberta Einsteina.

Bola uzavretá, ale nesmierne nadaná pre matematiku a fyziku. Študovala v Novom Sade, Záhrebe, Berne, až sa nakoniec, ako len piata žena v dejinách, dostala na Polytechniku v Zürichu, kde študovala ako jediná žena svojej generácie.

Tu stretla Alberta Einsteina, s ktorým ju zo začiatku spájalo priateľstvo a podobné názory na fyzikálne problémy. Neskôr sa stali manželmi a mali spolu tri deti. V roku 1919 sa rozviedli.

Mileva bola veľmi nadanou študentkou, no kvôli vzťahu s A. Einsteinom sa vzdala vlastnej kariéry a stala sa oporou pre svojho manžela. Nesporné však je, že fyzikou sa zaoberala naďalej. Existujú isté indície, ktoré vedú k záverom, že bola spolutvorkyňou teórie relativity. Takéto tvrdenia rozpútali ostré diskusie, ktoré pretrvávajú ešte v súčasnosti. Faktom však zostáva skutočnosť, že Einstein ju v ďakovnej reči pri príležitosti prevzatia Nobelovej ceny v roku 1922 nespomenul, zato jej odovzdal finančnú odmenu v plnej výške 1 milión dolárov.

Skutočnosť, že v medzivojnovom období nemal Einstein žiadne rodinné záväzky, mu umožnila intenzívnejšiu prácu na všeobecnej teórii relativity.

Faktom zostáva, že sa význam Milevy Marić Einstein v dejinách vedy nivelizuje, a že si zaslúži omnoho väčšiu pozornosť, ako jej bola venovaná doteraz.

## Iné projekty

## Externé odkazy
* ''Einstein’s Wife. The Life of Mileva Maric Einstein''  
* Alberto A. Martinez: ''Handling evidence in history: the case of Einstein’s Wife''.  (PDF; 369&nbsp;kB) In: *School Science Review*, March 2005 
* Judith Rauch: ''Mutter der Relativitätstheorie'' In: *Emma*, Oktober 1990

Kategória:Srbskí matematici
Kategória:Srbskí fyzici
Kategória:Albert Einstein
Kategória:Absolventi Univerzity v Zürichu
Dopravný podnik mesta Banská Bystrica

**Dopravný podnik mesta Banská Bystrica, a.s.** (skr. **DPMBB**) je akciová spoločnosť, ktorá prevádzkuje MHD v Banskej Bystrici.

## Dejiny
Po spoločenských zmenách sa postupne čoraz viac zanedbávala dôležitosť verejnej dopravy a ešte dynamickejšie ubúdalo z finančného krytia výkonov vo verejnom záujme a investícií do verejnej dopravy. V snahe o získanie väčšieho množstva finančných prostriedkov mesto 27.12.1996 založilo obchodnú spoločnosť Mestská hromadná doprava Banská Bystrica, a. s. (MHD BB a.s.). Vďaka tomu sa Banská Bystrica opäť zaradila medzi mestá s "dopravnými podnikmi" a mohla poberať dotácie od štátu.

Od 10.11.2006 začala spoločnosť prevádzkovať dopravu na linkách 101 - 105. Zabezpečovaná bola minibusmi typu Iveco Stratos. Slúžili ako doplnok k bežným linkám MHD, obsluhovali časti mesta s problematickou obsluhou normálnymi autobusmi a spájali ich s centrom mesta (Nám. Š. Moysesa, Kapitulská) a so športovým komplexom na Štiavničkách.

Tým, že sa zo spoločnosti MHD BB a.s. stal dopravca reálne vykonávajúci dopravu, došlo aj k zmene názvu na "Dopravný podnik mesta Banská Bystrica, a. s." od 28.02.2007.

Od 10.11.2007 bola obnovená prevádzka trolejbusov na prvých dvoch linkách č. 3 a 5. Dokonca roka 2007 boli postupne spustené aj zostávajúce trolejbusové linky č. 1, 2, 4, 6, a 7. V roku 2009 pribudla od 01.07.2009 ôsma trolejbusová linka č. 8, ktorá vznikla odčlenením časti spojov linky č. 7.

K 01.02.2010 došlo k odkúpeniu objektov vozovne v Kremničke, trolejového vedenia a 27 trolejbusov od SAD Banská Bystrica. Súčasne došlo k podaniu žiadosti o nenávratný finančný príspevok z Európskeho fondu pre regionálny rozvoj na nové trolejbusy. V tejto žiadosti bol DPMBB úspešný a od 01.07.2011 bolo do premávky zaradených 19 nových trolejbusov Škoda 30 Tr SOR.

Prevádzka minibusových liniek č. 101 až 105 bola niekoľkokrát reorganizovaná, pričom postupne zanikli linky č. 103 až 105. Od 01.07.2011 ostala v prevádzke jediná linka č. 101, ktorej prevádzka bola z finančných dôvodov ukončená k 31.12.2011.

V súčasnosti má v spoločnosti mesto Banská Bystrica 49% podiel a SAD Zvolen 51%, a je teda väčšinovým vlastníkom.

## Galéria

Škoda 31Tr pri rooseveltovej nemocnici.jpg|Škoda 31Tr pri Rooseveltovej nemocnici
DPMBBTrolejbus3011.JPG|Trolejbus číslo 3011 Dopravného podniku mesta Banská Bystrica v júli 2012 pri Srdiečku
Škoda 31Tr na Železničnej stanici.jpg|Škoda 31Tr počas osláv nového roka 1.1.2017 premávala na posilnenej linke číslo 1


## Externé odkazy
* Oficiálna stránka DPMBB

Kategória:Doprava v Banskej Bystrici
Kategória:Dopravné podniky na Slovensku
Kategória:Mestská hromadná doprava na Slovensku
Pohanský potok

**Pohanský potok** je potok v južnom Gemeri, v juhovýchodnej časti okresu Rimavská Sobota. Je to pravostranný prítok Mačacieho potoka, meria 4,3 km a je tokom VI. rádu.

Pramení v Cerovej vrchovine, v podcelku Petrovská vrchovina, severne od kóty 368,7 m na slovensko-maďarskej štátnej hranici, v nadmorskej výške približne 215 m n. m. Od prameňa tečie najprv severovýchodným smerom cez samotu Teplá dolina, oblúkom sa stáča na východ, sprava priberá prítok z oblasti Vysokej skaly a vteká do vodnej nádrže Janice. Z ľavej strany ústi do nádrže Janický potok a vodný tok pokračuje na sever. Vstupuje do Juhoslovenskej kotliny, do podcelku Rimavská kotlina, stáča sa na severovýchod a tečie v blízkosti obce Janice. Tu priberá pravostranný prítok pretekajúci obcou a severne od nej ústi v nadmorskej výške cca 164 m n. m. do Mačacieho potoka.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Chrámecký potok

náhľad|Chrámecký potok tečúci obcou Chrámec
**Chrámecký potok** je potok v južnom Gemeri, v juhovýchodnej časti okresu Rimavská Sobota. Je to pravostranný prítok Mačacieho potoka, má dĺžku 4,5 km a je tokom VI. rádu.

Potok pramení v Cerovej vrchovine, v podcelku Petrovská vrchovina, na severovýchodnom svahu Srnieho vrchu (385 m n. m.) v nadmorskej výške cca 220 m n. m. Najprv tečie východným smerom, sprava priberá dva prítoky zo severovýchodného svahu Srnčieho vrchu a preteká Vlčou dolinou. Ďalej sa stáča na severovýchod, vstupuje do Juhoslovenskej kotliny, do podcelku Rimavská kotlina a preteká obcou Chrámec. Napokon sa stáča, pokračuje k ústiu viac-menej smerom na sever a severne od obce sa v nadmorskej výške približne 166 m n. m. vlieva do Mačacieho potoka.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Vlkynský potok

**Vlkynský potok** je krátky vodný tok v južnom Gemeri, v juhovýchodnej časti okresu Rimavská Sobota. Je to pravostranný prítok Rimavy, meria 2,5 km a je tokom V. rádu.

Pramení v najvýchodnejšej časti Cerovej vrchoviny, v podcelku Petrovská vrchovina, na severovýchodnom svahu Lieskovca (286,8 m n. m.), neďaleko štátnej hranice s Maďarskom, v nadmorskej výške približne 190 m n. m. V pramennej oblasti tečie sprvu na severozápad, zľava priberá krátky prítok zo severného úpätia Lieskovca a ďalej pokračuje smerom na sever. Tok vytvára oblúk ohnutý na západ, z ľavej strany priberá najprv prítok prameniaci západne od kóty 230,9 m a následne z tej istej strany svoj najdlhší prítok (2 km) prameniaci východne od kóty 251,7 m. V blízkosti obce Vlkyňa sa v nadmorskej výške cca 154 m n. m. vlieva do Rimavy.

## Referencie

Kategória:Potoky na Slovensku
Kategória:Povodie Rimavy
Kategória:Vodné toky v okrese Rimavská Sobota
Anne Conwayová

**Anne Conwayová** (rodená Finchová) (* 14. december 1631, Londýn, Spojené kráľovstvo – † 18. február 1679, tamže) bola anglická filozofka, patrila k okruhu Cambridgeských platonikov okolo Henryho Moora. 

Hoci vychádzala z kartezianizmu, vo svojom poslednom a vrcholnom období filozofickej tvorby sa usilovala aj pod vplyvom kabalizmu o formuláciu alternatívy k dualizmu i monizmu.

## Život
Narodila sa do rodiny grófa Fincha. Veľký intelektuálny vplyv mal na ňu jej nevlastný brat John Finch, ktorý študoval na Christ´s College Cambridge University. Zoznámil ju s vedúcou postavou vtedajšieho vplyvného filozofického kruhu cambridgeských platonikov, Henry Moorom. Ten sa venoval jej štúdiu – keďže ženy mali v 17. storočí prístup na univerzitné štúdiá zakázaný – prostredníctvom listov. V roku 1651 sa vydala za vikomta Edwarda Conwaya. Jej manžel ju v jej intelektuálnom úsilí podporoval. Od detstva trpela silnými bolesťami hlavy – akiste aj tento fakt mal vplyv na jej názor, že duša a telo nie sú oddelené substancie. Bola v kontakte s významnými vedcami Kráľovskej spoločnosti. Krátko pred smrťou konvertovala na kvakerstvo.

## Dielo
Svoju filozofickú náuku opisuje aj v korešpondencii s Henry Moorom. Jej hlavným a jediným dielom bola práca The Principles of the Most Ancient and Modern Philosophy. Posmrtne vyšla v angličtine v roku 1692, jej latinský preklad vyšiel v roku 1690 pod názvom Principia philosophiae antiquissimae et recentissimae de Deo, Christo et Creatura id est de materia et spiritu in genere (anglický originál sa stratil). V nej vysvetľuje svoj trojstupňový metafyzický systém, postupujúci od Boha, cez Krista k Stvorenstvu (Creature). Na konci života sa zoznámila s Van Helmontom, ktorý jej dielo sprostredkoval Gottfriedovi Willhelmovi Leibnizovi. Pojem monády uviedla do filozofie práve Anne Conway, Leibniz náuku o monádach rozpracoval v Monadológii.

Hoci jej dielo vyšlo tlačou, nadlho – podobne ako viaceré ďalšie filozofky v histórii – upadla do zabudnutia. A to aj napriek tomu, že svojimi súčasníkmi bola považovaná za ženu „učenú na svoje pohlavie nevídane“. Predmetom sústredného záujmu historičiek a historikov filozofie sa stala len v období posledných dvadsiatich rokov, keď vychádza jej korešpondencia s Moorom, Princípy i jej intelektuálna biografia.

## Referencie
* HUTTON, Sarah. 2004. *Anne Conway : A Woman Philosopher*. Cambridge UP.

## Externé odkazy
* HUTTON, Sarah. "Lady Anne Conway". In *Stanford Encyclopedia of Philosophy*
* Anne Finche, Viscountess Conway (1631-1678 or 79) 

Kategória:Anglickí filozofi
Kategória:Filozofky
Kategória:Osobnosti z Londýna
Irena Brežná

**Irena Brežná** (* 26. február 1950, Bratislava) je slovensko-švajčiarska spisovateľka a novinárka.

## Biografia
Detstvo prežila v Trenčíne, ale v roku 1968 emigrovala do Švajčiarska, kde odvtedy žije. Študovala slavistiku, filozofiu a psychológiu na Univerzite v Bazileji. Podieľa sa aktívne na práci Amnesty International. Realizovala a podporovala rôzne humanitné a ženské projekty, napríklad v Guinei a v Čečensku.

Na Slovensku spolupracuje s feministickou vzdelávacou a publikačnou organizáciou Aspekt, ktorú podporuje od jej vzniku. Je prevažne po nemecky píšuca spisovateľka a novinárka, za svoje publicistické a literárne texty získala viacero ocenení, napríklad nemeckú Cenu Theodora Wolffa, cenu nemeckého feministického časopisu EMMA, Švajčiarsku literárnu cenu, Cenu Hermanna Kestena od nemeckého PEN klubu. Na Slovensku získala Cenu Dominika Tatarku a jej román *Nevďačná cudzin(k)a* sa dostal do finálovej desiatky ceny Anasoft litera. V máji 2022 jej prezidentka Zuzana Čaputová udelila štátne vyznamenanie Pribinov kríž II. triedy za mimoriadne zásluhy o kultúrny rozvoj SR.

Je stálou prispievateľkou niekoľkých švajčiarskych a nemeckých novín a časopisov, napríklad Neue Zürcher Zeitung, Berliner Freitag.

## Dielo
* So kam ich unter die Schweizer, Slowakische Fragmente (1986)
* Die Schuppenhaut (1989)
* Karibischer Ball (1991)
* Biro und Barbara, Kinderbuch (1989)
* Falsche Mythen. Reportagen aus Mittel- und Osteuropa nach der Wende (1996)
* Die Wölfinnen von Sernowodsk. Reportagen aus Tschetschenien (1997)
* Die Sammlerin der Seelen. Unterwegs in meinem Europa (2003)
* Die beste aller Welten, Roman (2008)

Knižné publikácie vydané na Slovensku (okrem časopiseckých textov):

* BREŽNÁ, Irena. *Psoriáza, moja láska.* Preklad: Beáta Takáčová. Bratislava : Archa, 1992. 120 s. ISBN 80-7115-037-1
* BREŽNÁ, Irena. *Tekutý Fetiš.* Preklad: Jana Cviková. Bratislava: ASPEKT, 2005. 313 s. ISBN 80-85549-38-7
* BREŽNÁ, Irena. *Na slepačích krídlach*. Preklad: Jana Cviková. Bratislava : ASPEKT, 2008. 218 s. ISBN 978-80-85549-70-6
* BREŽNÁ, Irena. *Nevďačná cudzin(k)a.* Preklad: Jana Cviková. Bratislava : ASPEKT, 2014. 160 s. ISBN 978-80-8151-027-4
* BREŽNÁ, Irena. *Vlčice zo Sernovodska.* Žilina : Vydavateľstvo Absynt, 2016. 168 s. ISBN 978-80-89845-67-5
* BREŽNÁ, Irena. *Postrehy emigrantky.* Preklad: Jana Cviková, Nikoleta Račková. Bratislava : ASPEKT, 2018. 234 s. ISBN 978-80-8151-061-8

## Referencie

## Iné projekty

## Externé odkazy
* www.brezna.ch - web Ireny Brežnej

## Zdroj
* Brežná, Irena 2005: *Tekutý fetiš*. Bratislava : Aspekt. 314 strán. ISBN 80-85549-38-7

Kategória:Slovenskí novinári
Kategória:Švajčiarski novinári
Kategória:Slovenskí autori náučnej literatúry
Kategória:Švajčiarski autori náučnej literatúry
Kategória:Slovenskí emigranti a exulanti
Kategória:Feministky
Kategória:Švajčiarske osobnosti slovenského pôvodu
Kategória:Laureáti Ceny Dominika Tatarku
Kategória:Laureáti Pribinovho kríža II. triedy
Kategória:Osobnosti z Bratislavy
Neporadzský potok

náhľad|Neporadzký potok pretekajúci obcou Neporadza
**Neporadzský potok** je potok v južnom Gemeri, tečie v juhovýchodnej časti okresu Rimavská Sobota. Je to ľavostranný prítok Slanej, meria 8,2 km a je tokom IV. rádu. 

Pramení v geomorfologickom celku Bodvianska pahorkatina, v podcelku Gemerská pahorkatina, neďaleko štátnej hranice s Maďarskom nad obcou Neporadza v nadmorskej výške cca 230 m n. m. Najprv tečie západojuhozápadným smerom, preteká obcou Neporadza a následne tiež Neporadzskou dolinou. V nadmorskej výške 202 m n. m. priberá prvý krátky prítok zľava a v ústí doliny významný pravostranný Bukovinský potok. Potom pokračuje juhojuhozápadným smerom popri osade Štrkovec na pravom brehu a vstupuje do Juhoslovenskej kotliny (podcelok Rimavská kotlina) a z ľavej strany priberá potok (179,2 m n. m.) pretekajúci dolinou Blatník. Následne pokračuje severojužným smerom, prudko sa stáča na západ a preteká obcou Kráľ. Západne od obce ústi v nadmorskej výške približne 159 m n. m. do Rimavy.

## Referencie

Kategória:Potoky na Slovensku
Kategória:Povodie Slanej
Kategória:Vodné toky v okrese Rimavská Sobota
Georgia O’Keeffová

**Georgia O’Keeffová**,  (* 15. november 1887, Sun Prairie, Wisconsin, USA – † 6. marec 1986, Santa Fe, Nové Mexiko) bola americká maliarka.

Známa je svojimi obrazmi zväčšených kvetín, zvieracích lebiek a krajiny. Vypracovala maliarsky štýl, ktorý len zriedkakedy prekračuje hranice k abstrakcii. V jej maľbách prevláda plošnosť a maliarska precíznosť.

## Literatúra
* Laurie Lisle: *Portrait of an artist: a biography of Georgia O’Keeffe.* Albuquerque, Univ. of New Mexico Press, 1986, ISBN 0-8263-0907-0 und Washington Square Press, New York 1986, ISBN 0-671-60040-0.
* Bernd Jordan (Hrsg.): *Die 100 des Jahrhunderts. Maler.* Rowohlt, Reinbek 1995, ISBN 3-499-16456-6, S. 150–151.
* Schirmer/Mosel Produktion (Hrsg.): Jula Dech (Textbeitrag): *Georgia O’ Keeffe, Gemälde*. Schirmer/Mosel, München 1995/2003, ISBN 3-88814-414-0.
* Barbara Buhler Lynes (Hrsg.): *Georgia O’Keeffe.* Skira, Mailand 2011, ISBN 978-88-572-1232-6. (englisch)

## Iné projekty

## Externé odkazy
* Artikel über Georgia O'Keeffe  
* Internetseite Georgia O’Keeffe Museum in Santa Fe 

Kategória:Maliari USA
Kategória:Nositelia Presidential Medal of Freedom
Kategória:Absolventi University of Virginia
Kategória:Osobnosti z Wisconsinu
Ruth Benedictová

**Ruth Fultonová Benedictová** (* 6. jún 1887, New York. New York, USA – † 19. september 1948, New York) bola americká antropologička.

V rokoch 1919-1921 navštevovala prednášky na New School for Social Research (NY) (vrátane prednášok A. Goldenweisera). Na Columbijskej univerzite sa stala asistentkou F. Boasa, žiačkou a blízkou spolupracovníčkou jej bola Margaret Meadová. V priebehu 20. a 30. rokov 20. storočia viedla terénne výskumy niektorých kmeňov pôvodného obyvateľstva Ameriky a na Novej Guinei. Výsledkami skúmaní podoprela teórie kultúrneho determinizmu a kultúrneho relativizmu. Vo svojich prácach operuje s pojmami ako sú zvyk, kultúrna konfigurácia, kultúrne vzorce.

## Bibliografia
**The Concept of the Guardian Spirit in North America* (1923)
**Patterns of Culture* (1934)
**Zuni Mythology* (1935)
**Race, Science and Politics* (1940)
**The Chrysanthemum and the Sword* (1946)

## Referencie
* Kanovský, M.: *Kultúrna a sociálna antropológia. Osobnosti a teórie.* Bratislava: Chronos, 2004

Kategória:Antropológovia USA
Kategória:Osobnosti z New Yorku